利安奴·美斯

**利安奴·美斯**（，中文：美斯，）係阿根廷足球員，打北美足球大聯盟嘅邁阿密國際，亦係阿根廷足球代表隊隊長。美斯分別拎過8次金球獎、8次世界足球先生同6次歐洲金靴獎，3項都係世界記錄。

## 簡歷
利昂內爾·梅西喺阿根廷羅沙里奧出世，年紀細細畀嫲嫲帶咗去足球場，自此愛上咗足球，並加入紐維爾舊生隊青年軍。到十一歲嗰陣，美斯被診斷有生長荷爾蒙缺乏病。阿根廷甲組聯賽球會河床嘅球探曾經賞識美斯球技，但得知美斯患有呢個病，球會冇打算將投資放喺佢身上，去醫佢個病。冇幾耐，美斯屋企人帶佢到西班牙巴塞隆拿試腳，最後加入巴塞隆拿青年隊，球會亦願意支付美斯嘅醫療費用。美斯係喺代表阿根廷青年軍期間成名。嗰陣時佢打世青盃，獲得神射手同埋贏咗世青盃冠軍。到2006年FIFA世界盃美斯決定唔代表西班牙足球代表隊而代表佢嘅國家阿根廷。佢喺世界盃分組賽第二場後備入替就取得入球，技驚四座。

奪冠之後巴塞隆拿開始重用美斯，成為球會核心球員。美斯喺2008-2011球季同巴塞隆拿贏得唔少獎項，當中有三次西班牙甲組足球聯賽冠軍，一次國王盃冠軍同埋兩次歐洲聯賽冠軍盃冠軍。2021年美斯同巴塞隆拿約滿後，本來雙方都有意續約，但因為巴塞隆拿嘅財務狀況而唔成功，美斯被迫離隊。隨後美斯轉投巴黎聖日耳門。

美斯係史上奪得最多次世界足球先生同埋金球獎嘅足球員，但去到2021年34歲喺美洲國家盃奪冠先至係佢首次為國家隊拎到嘅高級冠軍獎盃，2022年為國家隊奪得FIFA世界盃。

2023年6月7號，美斯正式宣佈加入美職球隊邁阿密國際。
## 趣事
美斯嘅自選嗙最流行普通話簡稱都係**梅西**；佢𠺬內地有大把波迷，有美斯份嘅阿根廷隊贏唨二〇二二年世界盃之後，網民紛紛創作並傳播關於佢嘅幽默故仔：美斯係個華人，𠵌𠺢姓梅名西，原本叫**梅建國**或**梅建川**等，𠺬體壇為中國爭光……以表達有幾崇拜佢。

## 職業生涯數據
### 球會

### 國家隊

## 榮譽
### 巴塞隆拿
2009年，美斯同巴塞隆拿共同加冕六冠王頭銜，為球會所能贏得嘅最高榮耀。

* 西班牙甲組足球聯賽冠軍（10次）：04-05球季，05-06球季，08-09球季，09-10球季，10-11球季，12-13球季，14-15球季，15-16球季，17-18賽季，18-19賽季
* 西班牙國王盃冠軍（7次）：08-09球季，11-12球季，14-15球季，15-16球季，16-17球季，17-18球季，20-21球季
* 歐洲聯賽冠軍盃冠軍（4次）：05-06球季，08-09球季，10-11球季，14-15球季
* 西班牙超級盃冠軍（7次）：2006年，2009年，2010年，2011年，2013年，2016年，2018年
* 歐洲超級盃冠軍（3次）：2009年，2011年，2015年
* 世界冠軍球會盃冠軍（3次）：2009年，2011年，2015年

### 阿根廷國家隊
* 世界青年足球錦標賽冠軍：2005年
* 夏季奧林匹克運動會男足金牌：2008年
* 美洲國家盃冠軍：2021年
* Finalísima冠軍：2022年
* FIFA世界盃冠軍：2022年

2016年6月26號失落100周年美洲盃冠軍後，美斯曾經宣布退出國家隊，但喺同年8月推翻決定。

### 個人
2009年12月1號「法國足球」正式宣布美斯為2009年金球獎得主，並且以473分嘅得分成為金球獎歷史最高得分者。國際足聯「世界足球先生」一樣俾美斯奪得，佢以1,073分嘅絕對優勢獲取呢個獎，喺蘇黎世加冕雙料足球先生，完成2009年嘅個人超級大滿貫，佢亦係首位奪得這呢個頭銜嘅阿根廷人。首屆國際足協金球獎（由世界足球先生同金球獎兩者合併而成）喺2011年1月頒畀美斯，之後兩屆美斯再次贏得同一獎項，連續四年企喺足球世界嘅頂峰。

* 金球獎：2009年，2010年，2011年，2012年，2015年，2019年，2021年，2023年
* 世界足球先生：2009年，2010年，2011年，2012年，2015年，2019年，2022年，2023年
* 歐洲金靴獎：2010年，2012年，2013年，2017年，2018年，2019年
* 世界盃金球獎：2014年，2022年
* 世界足球先生第二名：2007年，2008年，2013年，2014年，2016年，2017年，2021年
* 金球獎 (11人雜誌)：2009年，2011年，2012年，2018年
* 杜拜環球金球獎：2015年
* 歐洲足協年度最佳陣容：2008年，2009年，2010年，2011年
* 國際足協年度最佳陣容：2007年,2008年，2009年，2010年，2011年，2012年
* 歐洲聯賽冠軍盃最佳射手：08-09球季，09-10球季，10-11球季
* 歐洲聯賽冠軍盃最佳球員：08-09球季
* 歐洲球隊最佳陣容：2008年，2009年，2010年，2011年
* 世界冠軍球會盃金球獎：2009年
* 歐洲足球先生：2011年
* 歐洲金童獎：2005年
* LFP Awards西甲最佳球員：2009年，2010年，2011年，2012年
* LFP Awards西甲最佳前鋒：2009年，2010年，2011年，2012年
* LFP Awards西甲最佳外援：2007年，2009年，2010年
* 西班牙國王盃最佳射手：10-11球季
* FIFA U-20世青盃最佳球員：2005年
* FIFA U-20世青盃最佳射手：2005年
* 拉丁美洲最佳球員：2011年

## 個人及球會紀錄
美斯喺9年職業生涯中破咗無數紀錄，當中有啲紀錄重繼續刷新緊。

### 全球
* 獲得世界足球先生最多次數：8次 
* 獲得金球獎最多次數：8次
* 健力士世界紀錄 - 年內最多入球：91球
* 世界冠軍球會盃最多入球：5球
* FIFA世界盃決賽周正選出場次數最多選手：26場

### 歐洲
* 獲得歐洲金靴獎最多次數：6次
* 單季最多入球（球會）：73球
* 年內最多入球（球會）：79球
* 單季入歐洲賽事最多入球：14球（同何塞·阿爾塔菲尼共同獲得）
* 獲得歐洲賽事最佳射手最多次數：4次（同湯馬士·梅拿共同獲得）
* 單場最多入球：5球（同其他10名球員共同獲得）

### 阿根廷
* 年內最多入球（國家隊）：12球（同巴迪斯圖達共同獲得）
* 國家隊最多入球記錄者：58球

### 西班牙
* 西甲單季最多入球：50球
* 西甲單季最多連入三球次數：8次
* 西班牙超級盃最多入球：10球
* 西甲賽事連續入球場次：10次（同朗拿度共同獲得）

### 巴塞隆拿
* 正式比賽最多入球：603球
* 西甲最多入球：201球
* 歐聯最多入球：112球
* 歐洲賽事最多入球：115球
* 國際賽事最多入球：120球
* 所有賽事連入三球合共嘅入球：105球
* 西甲賽事連入三球合共嘅入球：15球
* 單場攻入三球最快時間：17分鐘

## 個人生活
### 屋企
喺2012年11月2號，美斯嘅女朋友Antonella Roccuzzo同佢生咗個仔，叫泰亞高·美斯（Thiago Messi）。

2015年9月11號，美斯同Antonella第二個仔出世，叫馬迪奧·美斯（Mateo Messi）。

2017年6月30號，美斯同Antonella喺鄉下阿根廷羅薩里奧結婚。

2018年3月10號，美斯同Antonella第三個仔出世，叫希羅·美斯（Ciro Messi）。

### 慈善
2007年，美斯成立咗里奧美斯基金會，一個慈善機構為弱勢兒童提供教育同衛生保健。由於美斯自己童年遇上咗醫療困難，在美斯基金會已經為確診疾病嘅阿根廷兒童提供咗往西班牙治療，當中交通費、醫院同療養嘅費用由基金會畀。美斯嘅係由佢自己嘅籌款活動支持。

2010年3月11號，美斯被宣布為聯合國兒童基金會嘅親善大使。美斯嘅聯合國兒童基金會大使活動旨在支持兒童權益。同聯合國兒童基金會合作嘅巴塞隆拿亦都支持。

佢同紐維爾舊生結束咗長期嘅公開仇隙。美斯出資為紐維爾舊生嘅青訓營喺球場入面起咗一間宿舍，以及為球會起咗一個新嘅體育館。因此，紐維爾已經開始同美斯有更多接觸，並計劃發出一個特殊球會會員卡畀泰亞高美斯。

## 評價
* 拿度（網球員〕：「佢係我嘅足球偶像。」

### 足球
* 莫拉堤：「當美斯重喺一個小朋友嗰陣，我就好鍾意佢，我知道佢會爆發嘅。佢係我嘅目標？佢係所有人目標。佢係一位大師級嘅球員。」
* 馬勒當拿個女：「我認為，美斯係唯一一個有可能超越我爸爸（馬勒當拿）同比利嘅球員。」
* 《米蘭體育報》：「唔能夠話呢種球員係我哋需要嘅——佢喺每隊球隊當中都係夢寐以求嘅球員。」
* 德國《踢球者》：「身體瘦弱，呢種球員好明顯係唔適合喺德甲踢波，但唔係因為呢個原因，而係德甲對佢嚟講，水平未夠。」
* 英國《442》：「佢喺呢個年齡階段能夠畀一班成名咗好多年嘅前輩保持90分鐘壓力！」
* 《法國足球》：「佢係新嘅王者，未來幾年就會成為事實。」
* 雲加：「擁有心理質素、謙卑、渴望比賽以及幫助球隊嘅良好特質，雖然佢經常被對手侵犯，但佢從來冇一啲過激嘅反應。當你睇到佢嘅入球數字，你值得為佢跪低，呢個係非常出色嘅記錄。」
* 雲加：「佢係PlayStation嘅玩家。」
* 朗拿度：「現今世上最佳球員 - 美斯。佢係一個天才，經常有好多入球。」
* 比利：「世上只有一個最好球員，係呢一刻係屬於美斯。」
* 費高：「我認為美斯係近年世上最好嘅球員，佢係各方面都令欣賞足球嘅人士印象深刻，而且每星期日睇佢踢波係一件美好嘅事。」
* 伊度奧：「如果你話問個係世上個人最佳，毫無疑問係美斯，佢值得成為世上第一。」
* 古華特：「美斯喺球場上動作好快，經常保持入波，同時都會為隊友創造機會入波。」
* 哥迪奧拿：「唔好試圖去描述美斯，呢個係不可能完成嘅任務，認真去欣賞啦。」
* 維蘭路華：「我唔認為可以再次見到佢呢類球員，佢係來自地球以外地方。」

## 睇埋
* 

## 註

## 出面網頁
* 
* 
* 
* 
* - Messi-Web - The Website of Messi  
* Lionel Messi Blog
* Lionel Messi, un futuro crack